Predkladacia  správa

Predkladaný materiál bol vypracovaný na základe prijatého návrhu štatútu Výboru vlády SR pre obnovu a rozvoj Vysokých Tatier schváleného uznesením vlády SR č.1168 z 1.decembra 2004.

Výkonným orgánom výboru je sekretariát výboru. Sekretariát plní úlohy spojené s organizačným a administratívno – technickým zabezpečovaním činnosti výboru. Sekretariát je zriadený pri Úrade vlády SR. Jeho činnosť organizuje a riadi tajomník. Činnosť sekretariátu zabezpečuje stály odborný personál Úradu vlády SR.

Na základe uvedeného sa navrhujú v súlade s čl. VI Štatútu Výboru vlády SR pre obnovu a rozvoj Vysokých Tatier vytvoriť  nové pracovné miesta v systemizácii zamestnancov pri výkone prác vo verejnom záujme na  Úrade vlády SR na roky 2005 a ďalšie roky trvania činnosti sekretariátu výboru.

Vzhľadom na predmetnú skutočnosť navrhujeme vytvoriť päť pracovných miest pri výkone prác vo verejnom záujme v systemizácii Úradu vlády  SR počnúc rokom 2005. Náročná agenda si vyžiada nových odborníkov, ktorí budú komplexne plniť úlohy kladené zo strany výboru na činnosť sekretariátu

 Tým budú vytvorené predpoklady na začatie činnosti sekretariátu Výboru vlády SR pre obnovu a rozvoj Vysokých Tatier. Návrh si vyžiada ročne finančné prostriedky zo štátneho rozpočtu   pre päť pracovných miest  v celkovej  výške 2 311 693 SK , z toho na mzdy zamestnancov pri výkone prác vo verejnom záujme   1 713  000,- SK a odvody do fondov pre zamestnancov  598 693,-   SK .

Celkové finančné náklady  na  personálne obsadenie  sekretariátu by sa mali ročne pohybovať v celkovej výške cca 2,5 mil.SK. Tieto prostriedky  je preto potrebné zabezpečiť, aby  sekretariát mohol plniť svoje poslanie.

Materiál v navrhovanej podobe má dopad na čerpanie finančných prostriedkov zo štátneho rozpočtu. Materiál nemá dopad na ekonomiku a enviromentálnu oblasť.